**adidas представи за първи път в индустрията употребата на Digital Light Synthesis с Futurecraft 4D**

* **adidas стратегически си партнира с Carbon, за да създаде първата спортна обувка изработена с помощта на светлина и кислород -**
* **Digital Light Synthesis дава възможност на adidas да пренесе най-персонализираните спортни продукти от въображението в реалността -**
* **Чрез Digital Light Synthesis adidas ще създаде повече от 100 000 чифта спортни обувки до края на 2018 година -**

**Херцогенаурах, 7-ми април, 2017** – Благодарение на страстта на adidas да помага на атлетите да подобрят представянето си днес марката показа *Futurecraft 4D*, първата в света спортна обувка със средна част на подметката изработена с помощта на светлина и кислород, използвайки новаторската технология на Carbon - Digital Light Synthesis (дигитален светлинен синтез). *Futurecraft 4D* е реализиране на технологията на adidas Futurecraft – пътешествието на бранда към бъдещето чрез изследване на нови технологии, дизайн и колаборации, за да осигури най-доброто за всеки атлет. Средната част на подметката на *Futurecraft 4D* е резултат от събирани данни за бягането в продължение на 17 години и пренесени в реалността чрез процес за иновативно дигитално създаване на компонента, който елиминира необходимостта от създаване на традиционни прототипи или калъпи. Сега, с новата технология, adidas работи със съвсем различен производствен мащаб и качество, първоначално започнало с 3D принтиране, пренасяйки производството на спортната индустрия в ново измерение.

**Ерик Лидке, член на Управителния съвет на adidas Group, отговарящ за Глобални Марки, каза:**

“С Digital Light Synthesis прескачаме ограниченията на миналото, това е нова ера в дизайна и производството. Събраните данни от атлетите ни позволиха да ускорим производствения процес. Проектирайки нова посока за нашата индустрия, ние може да отприщим творческия си потенциал – трансформирайки не само това, което правим, а и начина, по който го правим.“

Digital Light Synthesis е иновативен, новаторски процес на Carbon, който използва цифрово излъчване на светлина, кислород-пропусклива оптика и програмируеми течни смоли, за да създаде висококачествени, издържливи полимерни продукти. adidas за първи път използва Digital Light Synthesis за *Futurecraft 4D* и представя стъпка на марката в посока на използването на дизайн и производство, основаващи се на данни за представянето на атлетите. С амбицията да създаде ултимативната обувка за бягане за всеки, adidas анализира базата си данни за тичане, за да оформи функционални зони в средната част на подметката, създадени с помощта на Digital Light Synthesis. За разлика от традиционната производствена технология, Digital Light Synthesis позволи на adidas изключително точно да отговори на нуждите на всеки атлет относно движението, омекотяването, стабилността и удобството на всеки отделен компонент. Уникалната програмируема платформа за течни смоли на Carbon предлага свойства без аналог, отнасящи се до издържливостта и еластомерната способност. През април 2017 година триста чифта *Futurecraft 4D* ще бъдат предоставени на семействата и приятелите на служителите на компанията, повече от 5000 чифта са предназначени за продажба през есента и зимата на 2017 година, които ще бъдат последвани от допълнителни бройки през следващите сезони.

Digital Light Synthesis е създаден от CARBON, технологична компания базирана в Силиконовата долина, работеща за революционизиране на създаването на продукти чрез апаратура, софтуер и молекулярни науки. Този нов подход към производството позволи на

дизайнерите на adidas, учените и инженерите да превърнат в реалност още по-сложни дизайни, плод на тяхното въображение. Още по-важно е, че този метод преодолява недостатъците на конвенционалното производство (напр. 3D принтиране), които са ниска производствена скорост, незадоволително качество на повърхността и ограниченията за цвят и материал. Без тези ограничения, наложени от традиционните производствени методи, сега adidas може да предостави на клиентите най-добрите и иновативни продукти по-бързо от всякога.

През 2014 с Futurecraft adidas стартира разработването на ново производство, като промени начина, по който се създават продукти, а година по-късно лансира Futurecraft 3D Runner – първата 3D принтирана спортна обувка на марката. Днес adidas революционизира производството с Carbon, посвещавайки се на масово производство на Digital Light Synthesised обувки. Марката ще продължи съвместната си работа с Carbon за създаването на материали и машини, които позволяват създаването на нови иновации. Digital Light Synthesis ще стане неразделна част от Speedfactory, предоставяйки на потребителите спортни продукти, които отговарят на техните персонални физиологически данни, когато и където пожелаят.

**Д-р. Джоузеф ДеСимоне, съосновател и изпълнителен директор на Carbon, каза:**

“Въпреки желанието на технологията да подобри почти всеки друг аспект от живота ни, почти цяла вечност производственият процес следваше едни и същи четири стъпки, които описваха цикъла на разработването на един продукт – проектиране, прототип, инструменти, процедура. Carbon промени това, ние разрушихме цикъла и направихме така, че да се отиде директно от проектиране към производство. Позволихме на инженерите и дизайнерите да създават невъзможни в миналото проекти, както и бизнеса да разшири предлагането си. *FutureCraft 4D* е доказателство за това. Партньорството ни с adidas ще послужи за пример как дигиталната революция достига до глобалния производствен сектор, променяйки начина, по който се проектират и създават продуктите.”

За допълнителна информация, моля посетете adidas.com/futurecraft, или следвайте #futurecraft в twitter и Instagram.

**Бележки към редакторите:**

Learn more about CARBON:

[www.carbon3d.com](http://www.parley.tv)

**За допълнителна информация, моля свържете се с:**

Георги Манчев

PR Manager – B+RED

Email: george.manchev@bplusred.com

Tel: +359 88 8576999